**Telki Község**

**Jegyzője**

**Előterjesztés**

**A bölcsődei ellátás 2019.január 1-től történő biztosításának formájáról**

**Az előterjesztés mellékletei**: ---

**Az előterjesztést tárgyalta**: Pénzügyi Bizottság

**Az előterjesztés elfogadása**: egyszerű többségű határozat

A gyermekek védelméről és a gyámügyi igazgatásról szóló 1997. évi XXXI. Törvény (a továbbiakban: Gyvt.) módosítása értelmében **egységes szabályozás** lép életbe a gyermekek napközbeni ellátására vonatkozóan.

A Gyvt. 2017. január 01. napjától hatályos **94. §** (3) és (3a) bekezdése szerint az a települési önkormányzat, fővárosban a kerületi önkormányzat, amelynek területén

a) tízezernél több állandó lakos él, bölcsődét,

b) húszezernél több állandó lakos él, az a) pontban meghatározottak mellett gyermekek átmeneti otthonát,

c) harmincezernél több állandó lakos él, az a) és b) pontokban meghatározottak mellett családok átmeneti otthonát, köteles működtetni.

(3a) Ha a bölcsődei ellátásra **az adott településen legalább öt gyermek tekintetében igény jelentkezik,** **vagy** **a település** - jogszabályban meghatározottak szerint megállapított - **3 év alatti lakosainak száma meghaladja a 40 főt,** a (3) bekezdés a) pontja alá nem tartozó települési önkormányzat **köteles gondoskodni a gyermekek bölcsődei ellátásáról** a 42. § (2) bekezdése szerinti bölcsődei ellátást nyújtó intézmények, szolgáltatások bármelyik formájának biztosításával, önállóan, társulásban vagy ellátási szerződés útján.

A Gyvt. 175. § (5) bekezdése alapján **a települési önkormányzatnak** **2018. december 31-éig** **kell eleget tennie** az egyes szociális, gyermekvédelmi, családtámogatási tárgyú és egyéb kapcsolódó törvények módosításáról szóló 2015. évi CCXXIII. törvénnyel megállapított **94. § (3a) bekezdésben foglalt kötelezettségének.**

**2017. január 1-jétől a gyermekek napközbeni ellátásának formái:**

 1. bölcsődei ellátás

 2. mini bölcsőde

3. munkahelyi bölcsőde

4. családi bölcsőde

1. **Bölcsődei ellátás**

43. § (1) A bölcsőde olyan bölcsődei ellátást nyújtó intézmény, amely a gyermekek napközbeni ellátása keretében, a Bölcsődei nevelés-gondozás országos alapprogramja szerint, jogszabályban meghatározott szakirányú végzettséggel rendelkező személy által, akár több csoportban nyújt szakszerű gondozást és nevelést.

**A bölcsőde szervezetileg működhet**

a) önálló bölcsődeként, annak tagintézményeként,

b) bölcsődei igazgatóság, illetve egyesített bölcsőde szervezeti formában, annak tagintézményeként,

c) többcélú óvoda-bölcsődeként, vagy

d) többcélú, közös igazgatású intézmény önálló szervezeti és szakmai egységeként.

A bölcsődei felvétel során előnyben kell részesíteni azt a rendszeres gyermekvédelmi kedvezményre jogosult gyermeket, akinek szülője, törvényes képviselője igazolja, hogy munkaviszonyban vagy munkavégzésre irányuló egyéb jogviszonyban áll. A bölcsőde nyári nyitvatartási rendjét a fenntartó hagyja jóvá. A fenntartó a bölcsődei szünet idejére a szülő, törvényes képviselő kérésére gondoskodik a gyermek intézményi gondozásának, nevelésének megszervezéséről.

 (1) A bölcsődei ellátás keretében - ha e törvény kivételt nem tesz - a három éven aluli gyermekek napközbeni ellátását kell biztosítani.

Bölcsődei ellátást biztosíthat a bölcsőde, a mini bölcsőde, a munkahelyi bölcsőde és a családi bölcsőde. Bölcsődei ellátás keretében az Nktv. 4. § 25. pontja szerinti sajátos nevelési igényű gyermek (a továbbiakban: sajátos nevelési igényű gyermek) nevelése és gondozása is végezhető.

A bölcsődei ellátás keretében az (1) bekezdés szerinti ellátáson túl - szolgáltatásként - speciális tanácsadás, időszakos gyermekfelügyelet, gyermekhotel működtetése vagy más gyermeknevelést segítő szolgáltatás is biztosítható. Ezeket a szolgáltatásokat a gyermek hatodik életévének betöltéséig lehet igénybe venni.

A bölcsődei nevelési év szeptember 1-jétől a következő év augusztus 31-éig tart.

Bölcsődei ellátás keretében a gyermek **húszhetes korától** nevelhető és gondozható

a) az óvodai nevelésre nem érett gyermek esetén a (2) bekezdésben meghatározott időpontig,

b) a sajátos nevelési igényű gyermek esetén a (3) bekezdésben meghatározott időpontig,

c) az a) és b) pont alá nem tartozó gyermek esetén, ha a harmadik életévét

ca) január 1-je és augusztus 31-e között tölti be, az adott év augusztus 31-éig,

cb) szeptember 1-je és december 31-e között tölti be, a következő év augusztus 31-éig, ha a szülő, törvényes képviselő nyilatkozik arról, hogy a gyermek napközbeni ellátását eddig az időpontig bölcsődei ellátás keretében kívánja megoldani.

Ha a gyermek harmadik életévét betöltötte, de testi vagy értelmi fejlettségi szintje alapján még nem érett az óvodai nevelésre, és óvodai jelentkezését az orvos nem javasolja, bölcsődei ellátás keretében gondozható, nevelhető a gyermek negyedik életévének betöltését követő augusztus 31-éig.

A bölcsődei ellátásban a sajátos nevelési igényű gyermek annak az évnek az augusztus 31. napjáig vehet részt, amelyben a hatodik életévét betölti.

Meg kell szüntetni annak a gyermeknek a bölcsődei ellátását, aki orvosi szakvélemény alapján egészségi állapota miatt bölcsődében nem gondozható.

**Mini bölcsőde**

43/A. § (1) A mini bölcsőde olyan bölcsődei ellátást nyújtó intézmény, amely a gyermekek napközbeni ellátása keretében, a Bölcsődei nevelés-gondozás országos alapprogramja szerint, jogszabályban meghatározott szakirányú végzettséggel rendelkező személy által akár több, a 43. § szerinti bölcsődei intézményhez képest kisebb létszámú csoportban, valamint egyszerűbb személyi, tárgyi és működtetési feltételek mellett nyújt szakszerű gondozást és nevelést.

**A mini bölcsőde szervezetileg működhet**

a) önálló bölcsődeként, annak tagintézményeként,

b) bölcsődei igazgatóság, illetve egyesített bölcsőde szervezeti formában, annak tagintézményeként,

c) többcélú óvoda-bölcsődeként, vagy

d) többcélú, közös igazgatású intézmény önálló szervezeti és szakmai egységeként, feltéve, hogy többcélú óvoda-bölcsődeként való működtetésére nincs lehetőség.

A mini bölcsőde működtetésére a bölcsődére vonatkozó rendelkezéseket alkalmazni kell.

**Munkahelyi bölcsőde**

44. § (1) A munkahelyi bölcsőde olyan bölcsődei ellátást nyújtó szolgáltatás, amelyet a foglalkoztató tart fenn elsősorban a nála keresőtevékenységet folytató személyek gyermekei bölcsődei ellátásának biztosítására.

Munkahelyi bölcsődében szolgáltatást az a nagykorú, cselekvőképességet érintő gondnokság, illetve támogatott döntéshozatal hatálya alatt nem álló, büntetlen előéletű személy biztosíthat, aki

a) a személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működésük feltételeiről szóló miniszteri rendeletben meghatározott feltételek teljesítése alapján alkalmas a gyermek napközbeni ellátására, és

b) a bölcsődei szolgáltatást nyújtó személyek képesítési előírásait meghatározó miniszteri rendeletben előírt tanfolyamon eredményesen részt vett,

feltéve, hogy nem áll fenn vele szemben a 15. § (8) bekezdésében meghatározott kizáró ok.

A munkahelyi bölcsődében több csoport is létrehozható.

**Családi bölcsőde**

44/A. § (1) A családi bölcsőde olyan bölcsődei ellátást nyújtó szolgáltatás, amelyet a szolgáltatás nyújtója a saját otthonában vagy más e célra kialakított helyiségben biztosít.

(2) Családi bölcsődében szolgáltatást az a nagykorú, cselekvőképességet érintő gondnokság, illetve támogatott döntéshozatal hatálya alatt nem álló, büntetlen előéletű személy biztosíthat, aki

a) a személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működésük feltételeiről szóló miniszteri rendeletben meghatározott feltételek teljesítése alapján alkalmas a gyermek napközbeni ellátására, és

b) a bölcsődei szolgáltatást nyújtó személyek képesítési előírásait meghatározó miniszteri rendeletben előírt tanfolyamon eredményesen részt vett,

feltéve, hogy nem áll fenn vele szemben a 15. § (8) bekezdésében meghatározott kizáró ok.

A családi bölcsődében gondozott saját gyermek után a központi költségvetésről szóló törvényben biztosított támogatást nem lehet igénybe venni.

A családi bölcsőde feladatait önálló szolgáltató vagy legalább három - telephelyként működő - családi bölcsődét magába foglaló hálózat biztosítja. Három vagy annál több családi bölcsőde fenntartását hálózatba kell szervezni. A hálózatban biztosítani kell a szolgáltatást nyújtó személyek részére a folyamatos szakmai tanácsadást, valamint a gyermekek igényeihez rugalmasan igazodó szolgáltatások összehangolását.

**Telki községben …………… fő 0-3 év közötti gyermek él.**

**A hatályos jogszabályok alapján 2019.január 1-től az önkormányzatok kötelező feladata a bölcsődei ellátás biztosítása.**

A bölcsődei ellátás biztosításnak formái

* önálló intézmény létrehozása
* más szervvel, személlyel kötött ellátási szerződés
* társulás keretében történő biztosítás

**Önálló intézmény**

Az önálló intézményként történő feladatellátás biztosításának tárgyi feltételei jelenleg nem adottak, az önkormányzat nem rendelkezik a bölcsőde létrehozásához szükséges ingatlannal. Megoldási lehetőségek új bölcsődei ingatlan építése pályázati vagy saját forrásokból, vagy ingatlan ( kész átalakításra szoruló ingatlan vásárlás).

Pályázati források új ingatlan építésére legutóbb 2016.évben által rendelkezésre ( VEKOP-6.1.1. pályázat, ) meglévő ingatlan átalakítására ( mini bölcsődék fejlesztés-átalakításra max.10 millió forint) jelenleg nem állnak rendelkezésre.

**Ellátási szerződés**

Telkiben óta működik egy magán intézmény, mint bölcsőde. A 20 fő intézménnyel történő együttműködés kérdése már korábban is felmerült.

**Társulás:**

Nincs információnk róla, hogy a Társulás gondolkodna ilyen feladat ellátáson.

Telki, 2018. május 4.

 Deltai Károly

 polgármester

**Határozati javaslat**

**Telki Község**

**Képviselő-testülete**

**/2018.(V. ) Öh. számú**

**Határozata**

**A bölcsődei ellátás 2019.január 1-től történő biztosításának formájáról**

1.Telki Község Önkormányzat Képviselő-testülete úgy dönt, hogy a gyermekek védelméről és a gyámügyi igazgatásról szóló 1997. évi XXXI. törvény 94. § (3a) bekezdésében meghatározott gyermekek bölcsődei ellátását – figyelemmel 175. § (5) bekezdésében meghatározott 2018. december 31-i határidőre – 2019. január 1. napjától más szervvel, személlyel kötött ellátási szerződés útján kívánja biztosítani.

2. A Képviselő-testület jelen döntésével felhatalmazza a polgármestert a kötelező bölcsődei szolgáltatás biztosítása érdekében a szolgáltatói nyilvántartásba bejegyzett szervvel, személlyel 2019. január 1. napjától kötendő feladat-ellátási szerződés aláírására.

Határidő: 2018. augusztus 30.

Felelős: Polgármester

**Milyen állami támogatásra számíthat az önkormányzat?**

Az Emberi Erőforrások Minisztériuma elmondta, hogy a mini bölcsődék és a munkahelyi bölcsődék az önkormányzati bölcsődék jelenlegi támogatásával azonos összegben fognak részesülni, a családi bölcsődék pedig annak arányában, hogy hány három év alatti gyereket látnak el. A fajlagos összeg pontos mértékét a 2017. évi költségvetés fogja meghatározni.

Magyarország 2016. évi központi költségvetéséről szóló 2015. évi C. törvény 2. melléklet

**j) Gyermekek napközbeni ellátása**

**ja) Bölcsődei ellátás**

**FAJLAGOS ÖSSZEG: 494 100 forint/fő**

A támogatás a Gyvt. alapján szervezett, a települési önkormányzat által fenntartott (napos, hetes) bölcsődébe, valamint a Nkt. szerint létrehozott óvoda-bölcsőde többcélú intézmény esetében a bölcsőde intézményegységbe beíratott és ellátott gyermekek után vehető igénybe. Ha az önkormányzat egy szervezeti egység keretében napos és hetes bölcsődét is üzemeltet, akkor az ellátásban részesülő gyermeket csak egy intézménytípusnál lehet számításba venni.

**A bölcsődében ellátott:**

- fogyatékos gyermek után a fajlagos összeg 150%-a,

- hátrányos helyzetű gyermek után a fajlagos összeg 105%-a,

- halmozottan hátrányos helyzetű gyermek után a fajlagos összeg 110%-a igényelhető.

**Az ellátottak számának meghatározása:**

- tervezéskor a beíratott gyermekek naponként figyelembe vett éves becsült létszáma osztva 230-al,

- elszámoláskor a beíratott gyermekek naponként figyelembe vett éves tényleges létszáma osztva 230-al.

A beíratott és a támogatás szempontjából figyelembe vett gyermekek létszáma egyetlen alkalommal és összesen sem haladhatja meg a szolgáltatói nyilvántartásban szereplő férőhelyszámot. Az adott hónapban valamennyi nyitvatartási napon figyelembe vehető az a gyermek, aki 10 napnál többet a hónapban nem hiányzott. Nem vehető figyelembe ugyanakkor az adott hónap egyetlen nyitvatartási napján sem az a gyermek, aki a hónapban 10 napnál többet hiányzott.

**Milyen lehetőségek vannak még bölcsődei feladatellátás biztosítására?**

A Gyvt. 96. § (1) bekezdése alapján a települési önkormányzat az e törvényben meghatározott személyes gondoskodást nyújtó gyermekjóléti alapellátást - a több önkormányzat illetékességi területére kiterjedő intézményi ellátási kötelezettségnek és a 94/A. §-nak a figyelembevételével - más szervvel, személlyel kötött ellátási szerződés útján, illetve társulásban is biztosíthatja.

1. Önálló bölcsőde létrehozása nem indokolt
2. Társulásban is elláthatjuk ezt a feladatot
3. Feladat ellátási szerződést köthetünk

A képviselő-testület feladata lesz, hogy az elkövetkezendő időszakban megoldást találjon arra, hogy miként kívánja ellátni a kötelező bölcsődei szolgáltatás biztosítását a településen.

A következő időszakban fel kell mérni, hogy milyen igények vannak a bölcsődei ellátásra illetve milyen formában tudja megoldani a feladat ellátást.

A települési önkormányzatnak évi igényfelmérési kötelezettsége van a személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működésük feltételeiről szóló 15/1998. (IV. 30.) NM rendelet 2017. január 01.-jétől hatályos 34. § alapján az alábbiak szerint:

Ha a települési önkormányzat nem biztosít bölcsődei ellátást, - a Gyvt. 94. § (3a) bekezdésében foglaltak végrehajtása érdekében -

a) **minden év március 1-jéig** a helyben szokásos módon felhívást tesz közzé arról, hogy a szülő vagy más törvényes képviselő április 15-éig jelezheti a települési önkormányzat felé a bölcsődei ellátás biztosítása iránti igényét, és

b) **minden év március 31-éig** megvizsgálja, hogy a Központi Statisztikai Hivatal adott év január 1-jei adatai alapján a település 3 év alatti lakosainak száma meghaladja-e a negyven főt.